ปลายคาง
แม้จะไม่ได้เป็น รมว.คลังแล้ว แต่ &#8220;ธีระชัย ภูวนาถนรานุบาล&#8221; ยังไม่หายไปไหน คอยให้ความรู้และเฝ้าดูการทำงานของรัฐบาลอย่างเกาะติด 555
7 พ.ค. 2555

แม้จะไม่ได้เป็น รมว.คลังแล้ว แต่ “ธีระชัย ภูวนาถนรานุบาล” ยังไม่หายไปไหน คอยให้ความรู้และเฝ้าดูการทำงานของรัฐบาลอย่างเกาะติด 555
ด้วยการเสนอความเห็นผ่านเฟชบุ๊กต่อเนื่อง 
ล่าสุด “ธีระชัย” โพสต์ว่า “เป็นที่น่าเสียดาย นับตั้งแต่ผมพ้นจากตำแหน่ง งานป้องกันการทุจริตคอร์รัปชันของรัฐบาลไม่คืบหน้าเลย โดยเฉพาะหลังตั้งคณะกรรมการ AntiCorruption ที่มีตัวแทนรัฐเอกชนมาช่วยกำหนดแนวทางป้องกันการทุจริตคอร์รัปชันให้ได้ผล อาทิ การจัดซื้อจัดจ้างให้โปร่งใสด้วยการเปิดเผยราคากลาง”
งานนี้ ธีระชัย “จี้ใจดำ” หลายคน เพราะคณะทำงานชุดนี้เกิดขึ้นจากโครงการต่อเนื่องจากอดีต รมว.คลัง อีกคน คือ กรณ์ จาติกวณิช 
แต่เชื่อว่าอย่างน้อยต้องสะกิดใจคนในรัฐบาลคนหนึ่ง เพราะตอนท้าย “ธีระชัย” ทิ้งหมัดเข้ามุม ด้วยความเป็นห่วงว่า 
“ผมเองเห็นว่าเรื่องนี้มีคุณค่าและควรมีการดำเนินการต่อไปเป็นอย่างยิ่ง จึงอยากเรียกร้องให้รองนายกฯ และ รมว.คลัง กิตติรัตน์ ณ ระนอง ให้ความสำคัญแก่เรื่องนี้อย่างจริงจัง ชกเข้าปลายคางโป้งเดียวจอด